《古寺》
宋代·毕仲游

崎岖五六州，夏行今欲雪。乱山出已尽，平地心目豁。

晴日午未温，霜云晚如泼。萧疏秦树远，旷荡周原阔。

径竹掩招提，门庭苦凄飒。廊低不可步，壁朽何堪剳。

岁月惊转头，是非纷若栉。行归聊可悲，再出尤凛冽。

用此免饥寒，谋生一何拙。

作者简介：毕仲游，郑州管城（今河南郑州）人。宋宰相毕士安曾孙。初以父荫补宗正寺太庙斋郎，熙宁三年与兄毕仲衍同举进士。后又任集贤校理，权太常博士等。其历仕神宗、哲宗、徽宗三朝，为官机敏干练、清廉独慎，颇有吏才。但因受党争牵连，仕途不坦，坎坷一生。与司马光、苏轼等多有交游，工于诗文，其文章精丽、雄伟博辩，议论时政切中时弊。著有《西台集》五十卷，已佚，清四库馆臣据《永乐大典》辑为二十卷。